nahid-hub/BLUGE-bengali-wikipedia-section-title-prediction huggingface dataset:
১৯৯১ সালে ম্যাডোনা বান্দেরাসকে হলিউডে পরিচয় করিয়ে দেয়। পরের বছর, তখনও ইংরেজি ভাষা খুব বেশি বলতে না পারলেও, তিনি মার্কিন চলচ্চিত্রে অভিনয় শুরু করেন। বান্দেরাসের প্রথম মার্কিন নাট্যধর্মী চলচ্চিত্র "দ্য মাম্বো কিং" (১৯৯২) এ একজন সঙ্গীতশিল্পী হিসেবে অভিনয় করেন। তার সমস্ত লাইনগুলো ধীরে ধীরে শেখা সত্ত্বেও সমালোচকগণ এই ছবিতে তার অভিনয়ের প্রশংসা করেন।

বান্দেরাস মূলধারার মার্কিন দর্শকের কাছে পৌঁছান ১৯৯৩ সালে "ফিলাডেলফিয়া" চলচ্চিত্রে এইডস-আক্রান্ত আইনজীবি অ্যান্ড্রু বেকেট (টম হ্যাঙ্কস) এর সমকামী প্রেমিক চরিত্রে অভিনয়ের মাধ্যমে। এই ছবির সাফল্যের সাথে সাথে বান্দেরাস আন্তর্জাতিকভাবে খ্যাতি অর্জন করেন। পরের বছর তিনি নীল জর্ডানের "ইন্টারভিউ উইথ দ্য ভ্যাম্পায়ার" ছবিতে ব্র্যাড পিটের সাথে অভিনয় করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ১৯৯৫-২০০৫: আন্তর্জাতিক পরিচিতি
titleC. প্রারম্ভিক জীবন
titleD. ১৯৯১-১৯৯৪: সাফল্য
উত্তর: titleD
শাহ চখা সাধারণত জোড়ায় জোড়ায় থাকে। তবে প্রজনন মৌসুমের শেষে আর পরিযায়নকালে এরা ছোট বা বিশাল দলে একসঙ্গে ঘুরে বেড়ায়। প্রজনন মৌসুমের শেষে প্রায় এক মাস (২৫-৩১ দিন) যাবৎ এরা উড়তে পারে না, এসময়টায় এরা সমস্ত পালক পরিবর্তন করে। এ সময় প্রতি দলে এদের সংখ্যা এক লাখ বা তার বেশি হয়। এরা সাধারণত উপকূলের কাদামাঠ, নতুন জেগে ওঠা বালুচর, মিঠাপানি ও লোনাপানির হ্রদ, হাওর, মোহনা এবং বড় নদ-নদীতে ঘুরে বেড়ায়। কাদাপানিতে ঠোঁট ডুবিয়ে অথবা অগভীর জলে মাথা ডুবিয়ে এরা খাবার খোঁজে। শাহ চখা সর্বভূক,এদের খাদ্যতালিকায় রয়েছে লোনাপানির শামুক, চিংড়ি ও কাঁকড়াজাতীয় প্রাণী (ক্রাস্টাশিয়ানস), ছোট মাছ, পোকামাকড়, কেঁচো, কচি ঘাস, শৈবাল, জলজ উদ্ভিদের বীজ, পাতা, শস্যদানা ইত্যাদি। এরা প্রধানত নিশাচর। চখা পরিষ্কার গলায় শিস দেয়, চখি খুব দ্রুত ডাকে: "গ্যাগ-অ্যাগ-অ্যাগ-অ্যাগ"। বেশিরভাগ সময়ে উড়তে উড়তে ডাকে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. প্রজনন
titleC. স্বভাব
titleD. বিবরণ
উত্তর: titleC
১৯৪৭ সালে স্থানীয়দের উদ্যোগে নলডাঙ্গা হাট প্রতিষ্ঠা করা হয়। ওই হাটকে ঘিরেই নলডাঙ্গার উন্নয়নের গড়াপত্তন শুরু। সেসময় নলডাঙ্গার পাশ্ববর্তী হালতিবিল ধান ও মাছের জন্য প্রাচুর্য্য ছিল। সেখানকার ধান, মাছ এবং বারনই নদীর মাছ ও নদীপথ এই হাটের জন্য আশীর্বাদ হয়ে দাঁড়ায়। সপ্তাহে দুইদিন শনিবার ও মঙ্গলবার হাট বসে। নলডাঙ্গার হাট কে ঘিরেই নলডাঙ্গার অর্থনীতি উন্নয়নের গোড়াপত্তন শুরু। প্রধান উৎপাদিত ফসল হলো ধান । এছাড়াও এখানে গম , ভুট্টা , আখ , পান ইত্যাদি উৎপাদিত হয়। বিলুপ্তপ্রায় ফসল নীল, বোনা আমন ও আউশ ধান। এখানে বেশ কয়েকটি ভারি শিল্প রয়েছে। এছাড়া বাংলাদেশের বৃহত্তম প্রাণ কোম্পানীর বেশীরভাগ কাঁচামাল ( আম , লিচু , বাদাম , মুগ ডাল, পোলাওর চাউল ইত্যাদি) নলডাঙ্গা থেকে সরবরাহ করা হয়। সম্প্রতি এখানে আপেল কুল, বাউ কুল, থাই কুল-এর ব্যাপক চাষ হচ্ছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. সংষ্কৃতি
titleC. দর্শনীয় স্থান
titleD. খেলাধুলা ও বিনোদন
উত্তর: titleA
প্রথম বিশ্বযুদ্ধ শেষ হওয়ার আগ পর্যন্ত ইরাক উসমানীয় সাম্রাজ্যের অংশ ছিল। যুদ্ধের পর তা ব্রিটিশদের অধিকৃত অঞ্চলে পরিণত হয়। বেসামরিক শাসন চালু করার জন্য লীগ অব নেশনসের ক্লাস এ মেন্ডেট হিসেবে মেন্ডেটরি মেসোপটেমিয়া প্রস্তাব করা হয়। ১৯২০ সালে সেভ্রেস চুক্তির মাধ্যমে উসমানীয় সাম্রাজ্যের অঞ্চলগুলো বিভক্ত করে ফেলা হয়েছিল। শেষপর্যন্ত ১৯২০ সালের বিদ্রোহের ফলে পরিকল্পনা ভেস্তে যায়।

১৯২০ সালের মার্চে ফয়সাল বিন হুসাইনকে দামেস্কে সিরিয়ান ন্যাশনাল কংগ্রেসে সিরিয়ার বাদশাহ ঘোষণা করা হয়েছিল। জুলাই মাসে ফরাসিরা তাকে উৎখাত করে। এরপর ফয়সালকে ইরাকের শাসন প্রদান করা হয়। ব্রিটিশ বিমানবাহিনীর হাতে এর কিছু সামরিক নিয়ন্ত্রণ ছিল। তাছাড়া ১৯৩২ সাল পর্যন্ত ইরাক ব্রিটিশ প্রশাসনের অধীনে ছিল।

যুদ্ধের পর ইরাকের বেসামরিক প্রশাসন মূলত হাই কমিশনার স্যার পারসি কক্স ও তার ডেপুটি কর্নেল আর্নল্ড উইলসন চালাতেন। নাজাফে একজন ব্রিটিশ অফিসার নিহত হলে প্রশাসন পরিস্থিতি নিয়ন্ত্রণে আনতে ব্যর্থ হয়। ব্রিটিশ প্রশাসন তখনও উত্তরের পার্বত্য এলাকায় শাসন প্রতিষ্ঠিত করতে পারেনি। জাতীয়তাবাদিদের মধ্যে ফুসতে থাকা ক্রোধ এসময় ব্রিটিশদের সবচেয়ে বড় সমস্যা ছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইঙ্গ-ইরাকি যুদ্ধ এবং দ্বিতীয় ব্রিটিশ অধিকার
titleC. স্বাধীনতা পূর্ব ব্রিটিশ প্রশাসন
titleD. ১৯৪১-১৯৫৮
উত্তর: titleC
এলাকার বয়োজ্যেষ্ঠ লোকজন ও হাজী সাহেবের নাতিদের সাথে কথা বলে জানা গেছে ব্রিটিশ আমলে ত্রীপুরার রাজা বীর বিক্রম মাণিক্যর শাসনকালে চান্দিনার মহিচাইল গ্রামের জমিদার বাবু ভৈরব চন্দ্র সিংহের জমিদারিত্ব কালে জমিদারের অনুমতিক্রমে এলাকার মুসলমাদের নামাজ পড়ার সুবিধার্থে হাজী সাহেব ১০শতক জায়গার ওপর মসজিদটি নির্মাণ করেন।তখন জমিদার হাতী চড়ে এসে মসজিদের নির্মাণ কাজের শুভ উদ্ভোধন করেন।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. নির্মাণ ও নামকরণ
titleD. নকশা ও কারুকাজ
উত্তর: titleB
নৈহাটির অতীত নাম ছিল নবহট্ট। এই শহরের পশ্চিম দিক দিয়ে বয়ে গেছে হুগলী নদী, যার অপর পাড়ে হুগলি জেলার চুঁচুড়া শহর অবস্থিত। উত্তর দিকে হালিশহর, দক্ষিণ দিকে ভাটপাড়া; নৈহাটির পূর্ব দিকে রয়েছে গ্রামাঞ্চল। ঐতিহ্যশালী এই শহর "বন্দে মাতরম" গানের রচয়িতা বঙ্কিমচন্দ্র চট্টোপাধ্যায়ের জন্মস্থল। এছাড়া বিখ্যাত মনীষী হরপ্রসাদ শাস্ত্রী, সাহিত্যিক সমরেশ বসু এবং গায়ক শ্যামল মিত্র এই শহরে বসবাস করেছেন।

সঠিক অনুচ্ছেদ শিরোনাম কোনটি?
titleA. প্রখ্যাত ব্যক্তিরা
titleB. মৎস্য চাষ
titleC. ইতিহাস
titleD. জনসংখ্যার উপাত্ত
উত্তর: titleC
পশ্চিমবঙ্গের পুরুলিয়া জেলা ও পশ্চিম মেদিনীপুর জেলার ঝাড়গ্রাম মহকুমায় প্রচলিত ছৌ নাচের ধারাটি পুরুলিয়া ছৌ নামে পরিচিত। এই ধারার স্বতন্ত্র কিছু বৈশিষ্ট্য আছে। পুরুলিয়া ছৌ-এর সৌন্দর্য ও পারিপাট্য এটিকে আন্তর্জাতিক খ্যাতি এনে দিয়েছে। ১৯৯৫ সালে নতুন দিল্লিতে আয়োজিত প্রজাতন্ত্র দিবসের কুচকাওয়াজে পশ্চিমবঙ্গ রাজ্যের ট্যাবলোর থিমই ছিল ছৌ নাচ। ছৌ মূলত উৎসব নৃত্য। পুরুলিয়ার ছৌ নাচে বান্দোয়ান ও বাঘমুন্ডির দুটি পৃথক ধারা লক্ষ করা যায়। বান্দোয়ানের নাচে পালাগুলি ভাব গম্ভীর এবং বাগমুন্ডির নাচে পালাগুলি হয় বীরত্ব ব্যঞ্জক। জেলায় ছৌ নাচের মূল পৃষ্ঠপোষক ছিলেন ভূমিজ মুন্ডারা। পরে এই নাচে মাহাতো সম্প্রদায়ের মানুষেরা নর্তক হিসেবে ও ডোম সম্প্রদায়ের মানুষেরা বাদক হিসেবে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. নামকরণ বিতর্ক
titleB. নাচের সময়
titleC. মুখোশ
titleD. পুরুলিয়া ছৌ
উত্তর: titleD
২০ আগস্ট ২০১৯ সালে ০৩:৩২ ইউটিসি থেকে শুরু হয়ে চন্দ্রযান-২ চান্দ্র কক্ষপথে সন্নিবেশ সম্পন্ন করে। এই কৌশলের সময়কাল ছিল ১,৭৩৮ সেকেন্ড। তিনটি-মহাকাশযান স্ট্যাক প্রথমে একটি উপবৃত্তাকার কক্ষপথে স্থাপন করা হয়, যা ১৮,০৭২ কিমি (১১,২২৯ মাইল) অপোসিলিন এবং ১১৪ কিমি (৭১ মাইল) পেরিসলিন নিয়ে চাঁদের মেরু অঞ্চলগুলির মধ্য দিয়ে আবর্তন শুরু করে।

সঠিক অনুচ্ছেদ শিরোনাম কোনটি?
titleA. চন্দ্র কক্ষপথে সন্নিবেশ
titleB. পরিক্রমাকারী বা অরবিটার
titleC. চন্দ্রকেন্দ্রিক পর্ব
titleD. ভূ-কেন্দ্রিক পর্ব
উত্তর: titleA
গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটির প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খ্রিষ্টাব্দে।

সঠিক অনুচ্ছেদ শিরোনাম কোনটি?
titleA. মৃত্যু
titleB. বিদেশে বৈপ্লবিক কার্যকলাপ
titleC. লেখালিখি
titleD. জন্ম ও শিক্ষাজীবন
উত্তর: titleB
এটি এমন এক ধরনের স্বাস্থ্য কার্যক্রম যা বিভিন্ন রোগব্যধি সনাক্তকরণ যেমন নিউমোনিয়া, উদরাময়, ম্যালেরিয়া ও হাম সেইসাথে ২ মাস থেকে ৫ বছরবয়সী শিশুদের অপুষ্টি ইত্যাদি বিষয়কে চিহ্নিত করে সেগুলোর জন্য ব্যবস্থা গ্রহণ করে। এছাড়াও এটি বিভিন্ন সংক্রমণ, জন্ডিস, হাইহারথার্মিয়া এবং ২ মাসের শিশুদের মাতৃদুগ্ধপানের গুরুত্ব ইত্যাদি বিষয়ে পরামর্শ প্রদান করে। এটি নেপালের প্রায় সকল জেলার প্রত্যন্ত অঞ্চল পর্যন্ত বিস্তৃত এবং শিশুদের রোগব্যধি নিয়ন্ত্রণে এটি এক ইতিবাচক ভূমিকা রেখেছে। গত দশকে নেপাল এই প্রোগ্রামের আওতায় পাঁচ বছরের কম বয়সী শিশুদের মৃত্যুহার কমাতে বেশ সফলতা দেখিয়েছে। প্রথমদিকে এটি ১৯৮২ সালে শুরু হয় ডায়রিয়াজনিত সমস্যাগুলো (সিডিডি) মোকাবেলার জন্য এবং এরপর ১৯৮৭ সালে এটি শ্বসনতন্ত্রের সমস্যা (এআরআই) মোকাবেলার জন্য শুরু করা হয়। ১৯৯৮ সালে এই দুই প্রোগ্রাম সংযুক্ত হয়ে সিবি-আইএমসিআই হিসেবে আত্মপ্রকাশ করে।

সঠিক অনুচ্ছেদ শিরোনাম কোনটি?
titleA. সমাজভিত্তিক নবজাতক সুরক্ষা কার্যক্রম (সিবি-এনসিপি)
titleB. টিকা কার্যক্রম
titleC. সমাজভিত্তিক শৈশব রোগব্যধির সমন্বিত ব্যবস্থাপনা (সিবি-আইএমসিআই)
titleD. জাতীয় পুষ্টি কার্যক্রম
উত্তর: titleC
"লে গ্লানোর এ লা গ্লানোস" () প্রামাণ্যচিত্র ফরাসি গ্রামে বসবাসরত কৃষকদের সাথে ভারদার আলাপচারিতা এবং বিভিন্ন বস্তু পুনঃপ্রক্রিয়াকরণের মাধ্যমে শিল্পে রূপান্তর ও মনোবিশ্লেষক জঁ লাপ্লানশের সাথে সাক্ষাৎকার চিত্রিত হয়েছে। চলচ্চিত্রটি এর খণ্ড খণ্ড ও স্বাধীন প্রকৃতি এবং প্রথমবারের মত ভারদার ডিজিটাল ক্যামেরা ব্যবহারের জন্য উল্লেখযোগ্য। এই চলচ্চিত্র নির্মাণের ধরনকে প্রায়ই ব্যাখ্যা করা হয় যে অব্যবহার্য বস্তু থেকেও শিল্পের মত মহৎ বস্তু তৈরি করা যায়, যদিও আধুনিক অর্থনীতিতে শুধু সেরা পণ্য ব্যবহারের জন্য অনুপ্রাণিত করা হয়।

সঠিক অনুচ্ছেদ শিরোনাম কোনটি?
titleA. সাঁ তোয়া নি লোয়া
titleB. নারীবাদী চলচ্চিত্র নির্মাতা হিসেবে
titleC. ক্লেও দ্য স্যাঁক আ সেত (১৯৬১)
titleD. লে গ্লানোর এ লা গ্লানোস
উত্তর: titleD
সংজ্ঞানুসারে সমলৈঙ্গিক সামাজিকতা বলতে বিষমকামিতা বা সমকামিতা বুঝায় না। উদাহরণস্বরুপ, যেসব বিষমকামী পুরুষ; পুরুষের সাথে সামাজিকতা গড়ে তুলে তাদের সমলৈঙ্গিক সামাজিক বিষমকামী বলেও অভিহিত করা হয়। নারীবাদীরাও এই শব্দটিকে ব্যবহার করেন। অড্রে লর্ড এপ্রসঙ্গে বলতে গিয়ে বলেন "প্রকৃত নারীবাদীরা সর্বদা সমকামী নারীদের অধিকার নিয়ে সচেষ্ট থাকবে, এর জন্য তারা অন্য কোনো নারীর সাথে বিছানায় গমন করছে কিনা, তা বিবেচ্য নয়।"

সঠিক অনুচ্ছেদ শিরোনাম কোনটি?
titleA. গবেষণামুলক প্রমাণ
titleB. যৌন অভিমুখিতা
titleC. ঐতিহাসিক ব্যবহার
titleD. ভ্রার্তৃত্বপ্রেম
উত্তর: titleB
কতগুলো অগঠনমূলক প্রোটিন সমবেত হয়ে বহু-প্রোটিন রেপ্লিকেজ-ট্রান্সক্রিপ্টেজ কম্প্লেক্স (আর.টি.সি.) গঠন করে। আরএনএ-নির্ভর আরএনএ পলিমারেজ(আর.ডি.আর.পি.) হচ্ছে প্রধান রেপ্লিকেজ-ট্রান্সক্রিপ্টেজ প্রোটিন। এই প্রোটিনটি আরএনএ থেকে আরএনএ স্ট্র‍্যান্ড অনুলিপিকরন এবং ট্রান্সক্রিপশন এর জন্য সরাসরি নিযুক্ত। কম্পলেক্সের অন্যান্য অগঠনমূলক প্রোটিন এই অনুলিপিকরণ এবং ট্রান্সক্রিপশন প্রক্রয়ায় সহায়তা করে। উদাহরণস্বরূপ, এক্সোরাইবোনিউক্লিয়েজ নামক অগঠনমূলক প্রোটিন অনুলিপিকরণে ভুল চিহ্নিত করা এবং সংশোধনের(প্রুফরিডিং) বৈশিষ্ট্য এনে দেয় যা আরএনএ-নির্ভর আরএনএ পলিমারেজ এ নেই।

এই কম্পলেক্সটির অন্যতম প্রধান কাজ হচ্ছে ভাইরাসের জিনোমের অনুলিপিকরণ। আরডিআরপি সরাসরি নেগেটিভ-সেন্স জিনোমিক আরএনএ এর সংশ্লেষণকে পজিটিভ-সেন্স জিনোমিক আরএনএ থেকে মধ্যস্থতা করে, যার পরবর্তীতে নেগেটিভ-সেন্স জিনোমিক আরএনএ থেকে পজিটিভ-সেন্স জিনোমিক আরএনএ অনুলিপিকরণ হয়ে থাকে। ভাইরাসের জিনোম এর ট্রান্সক্রিপশন করা কম্পলেক্সটির আরেকটি গুরুত্বপূর্ণ কাজ। আরডিআরপি সরাসরি নেগেটিভ-সেন্স সাবজিনোমিক আরএনএ এর সংশ্লেষণকে পজিটিভ-সেন্স জিনোমিক আরএনএ থেকে মধ্যস্থতা করে, যার পরবর্তীতে এসব নেগেটিভ-সেন্স সাবজিনোমিক আরএনএ অণু অনুযায়ী পজিটিভ-সেন্স এম-আরএনএ এর ট্রান্সক্রিপশন হয়ে থাকে।

সঠিক অনুচ্ছেদ শিরোনাম কোনটি?
titleA. বিবর্তন
titleB. করোনাভাইরাসের প্রাদুর্ভাব (২০১৯-২০২০)
titleC. ইতিহাস
titleD. রেপ্লিকেশন বা, অনুলিপিকরণ
উত্তর: titleD
বাংলামতি পাকিস্তান ও ভারতের বাসমতি সমমানের বলে বাংলাদেশ ধান গবেষণা ইনস্টিটিউটের কৃষি বিজ্ঞানীরা দাবি করেছেন। এটি বাসমতির মতোই সুগন্ধ যুক্ত। অন্যদিকে বাসমতির চেয়ে বাংলামতির ফলন বেশি। ভারত ও পকিস্তানের বাসমতির সর্বোচ্চ ফলন একরপ্রতি ফলন ৩০-৪০ মণ। বাংলাদেশের বাংলামতির উৎপাদন একরে ৬০-৮০ মণ পর্যন্ত পাওয়া যাবে।
সঠিক অনুচ্ছেদ শিরোনাম কোনটি?
titleA. বাংলামতি ধানের বিভিন্ন দিক
titleB. প্রথম চাষ
titleC. বাসমতির সঙ্গে তুলনা
titleD. বর্ণনা
উত্তর: titleC
১ সমুদ্রের স্বপ্ন শীতের অরণ্য ১৯৬৪
২ আত্মজা ও একটি করবী গাছ ১৯৬৭
৩ জীবন ঘষে আগুন ১৯৭৩
৪ নামহীন গোত্রহীন ১৯৭৫
৫ পাতালে হাসপাতালে ১৯৮১
৬ নির্বাচিত গল্প ১৯৮৭
৭ আমরা অপেক্ষা করছি ১৯৮৮
৮ রাঢ়বঙ্গের গল্প ১৯৯১
৯ রোদে যাবো ১৯৯৫
১০ হাসান আজিজুল হকের শ্রেষ্ঠগল্প ১৯৯৫
১১ মা মেয়ের সংসার ১৯৯৭
১২ বিধবাদের কথা ও অন্যান্য গল্প ২০০৭

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. সাহিত্য জীবন
titleC. গল্পগ্রন্থ
titleD. উপন্যাস
উত্তর: titleC
আবদুল মালিকের আরেক পুত্র হিশাম ইবনে আবদুল মালিক (শাসনকাল ৭২৪-৭৪৩) এরপর খলিফা হন। তার দীর্ঘ ও ঘটনাবহুল শাসনকাল সামরিক অভিযান সংক্ষিপ্তকরণের কারণে চিহ্নিত করা হয়। হিশাম উত্তর সিরিয়ার রিসাফাতে তার দরবার স্থাপন করেন। এটি দামেস্কের চেয়ে বাইজেন্টাইন সীমান্তের বেশি কাছে ছিল। বাইজেন্টাইনদের বিরুদ্ধে আক্রমণ পুনরায় শুরু হয় এবং কনস্টান্টিনোপল শেষবার অবরোধ করে ব্যর্থ হওয়ার পর তা শেষ হয়। নতুন অভিযানের মধ্যে ছিল আনাতোলিয়ায় সফল অভিযান। এক্রোইননের যুদ্ধে পরাজয়ের পর আর কোনো গুরুত্বপূর্ণ সীমানা বিস্তৃতি হয়নি। 
হিশামের শাসনের সময় ৭৩২ খ্রিষ্টাব্দে টুরসের যুদ্ধে ফ্রেঙ্কদের কাছে আরব সেনাদের পরাজয়ের পর পশ্চিমদিকে সীমানা সম্প্রসারণ সমাপ্ত হয়। ৭৩৯ খ্রিষ্টাব্দে উত্তর আফ্রিকায় বার্বার বিদ্রোহ সংঘটিত হয়। এটিকে খুব কষ্টে দমন করা হয়। ককেসাসে খাজারদের সাথে লড়াই চূড়ান্তে পৌছায়। আরবরা ডেরবেন্টে একটি সামরিক ঘাঁটি তৈরী করে এবং উত্তর ককেসাসে বেশ কয়েকটি আক্রমণ চালায়। কিন্তু যাযাবর খাজারদের পরাজিত করা সম্ভব হয়নি। সংঘর্ষ খুবই রক্তাক্ত ছিল। ৭৩০ খ্রিষ্টাব্দে আরব সেনারা আরাদাবিলের যুদ্ধে পরাজিত হয়। মারওয়ান ইবনে মুহাম্মদ, পরবর্তীতে দ্বিতীয় মারওয়ান, ৭২৭ খ্রিষ্টাব্দে শেষপর্যন্ত অভিযান সমাপ্ত করেন। তারা ভলগা পর্যন্ত পৌছালেও খাজাররা তাদের আওতার বাইরে ছিল।

হিশাম পূর্বদিকেও পরাজয়ের সম্মুখিন হয়। তার সেনারা তোখারিস্তান ও ট্রান্সঅক্সানিয়া জয় করার চেষ্টা করে। দুটি এলাকাই ইতোমধ্যে আংশিকভাবে অধিকৃত হয়। কিন্তু এগুলো শাসন করা কষ্টসাধ্য ছিল। এসময় আরেকবার অনারবদের ধর্মান্তরের ক্ষেত্রে সমস্যার সৃষ্টি হয়, বিশেষত ট্রান্সঅক্সানিয়ার সোগডিয়ানদের ক্ষেত্রে। ৭২৪ খ্রিষ্টাব্দে পিপাসার দিনে উমাইয়াদের পরাজয়ের পর খোরাসানের গভর্নর আশরাস ইবনে আবদুল্লাহ আলসুলামি ইসলামে ধর্মান্তরিত সোগডিয়ানদের কর মওকুফের প্রতিশ্রুতি দেন কিন্তু যখন এ কথা খুবই বেশি জনপ্রিয়তা পায় ও রাজস্বের জন্য ক্ষতিকর বলে প্রতীয়মানে হয় তখন তিনি তা তুলে নেন। ৭৩১ ডিফাইলের যুদ্ধের ক্ষয়ক্ষতির পর খোরাসানি আরবদের বিরোধ বৃদ্ধি পায়। আলহারিস ইবনে সুরায়জ একটি বিদ্রোহের নেতৃত্ব দেন এবং বলখ অধিকার করেন। তবে মার্ভ অধিকার করা সম্ভব হয়নি। এই ঘটনার পর আলহারিসের কার্যক্রম শেষ হয়ে গিয়েছে বলে প্রতীয়মান হয় কিন্তু অনারব মুসলিমদের অধিকারের প্রশ্নটি উমাইয়াদের মধ্যে সমস্যার সৃষ্টি করে।

সঠিক অনুচ্ছেদ শিরোনাম কোনটি?
titleA. উমাইয়াদের নিয়ে ধর্মীয় দৃষ্টিভঙ্গি
titleB. হিশাম ও সামরিক বিস্তৃতির বাধা
titleC. আব্বাসীয় বিপ্লব
titleD. সুন্নি দৃষ্টিভঙ্গি
উত্তর: titleB
১৪ই অক্টোবর, ১৯৫৪ তারিখে কলকাতার বালিগঞ্জে এক ট্রাম দুর্ঘটনায় তিনি আহত হন। ট্রামের ক্যাচারে আটকে তার শরীর দলিত হয়ে গিয়েছিল। ভেঙ্গে গিয়েছিল কণ্ঠা, ঊরু এবং পাঁজরের হাড়।

গুরুতরভাবে আহত জীবনানন্দের চিৎকার শুনে ছুটে এসে নিকটস্থ চায়ের দোকানের মালিক চূণীলাল এবং অন্যান্যরা তাকে উদ্ধার করে। তাকে ভর্তি করা হয় শম্ভূনাথ পণ্ডিত হাসপাতালে। এ সময় ডাঃ ভূমেন্দ্র গুহ-সহ অনেক তরুণ কবি জীবনানন্দের সুচিকিৎসার জন্য প্রাণপণ চেষ্টা করেছিলেন। কবি-সাহিত্যিক সজনীকান্ত দাস এ ব্যাপারে বিশেষ উদ্যোগ নিয়েছিলেন। তার অনুরোধেই পশ্চিমবঙ্গের তদানীন্তন মুখ্যমন্ত্রী ডাঃ বিধানচন্দ্র রায় কবিকে দেখতে এসেছিলেন এবং আহত কবির সুচিকিৎসার নির্দেশ দিয়েছিলেন যদিও এতে চিকিৎসার তেমন উন্নতি কিছু হয়নি।

তবে জীবনানন্দের অবস্থা ক্রমশ জটিল হতে থাকে। শেষ পর্যন্ত নিউমোনিয়ায় আক্রান্ত হয়ে পড়েন কবি। চিকিৎসক ও সেবিকাদের সকল প্রচেষ্টা বিফলে দিয়ে ২২শে অক্টোবর, ১৯৫৪ তারিখে রাত্রি ১১টা ৩৫ মিনিটে কলকাতার শম্ভুনাথ পণ্ডিত হাসপাতালে তার মৃত্যু হয়। আবদুল মান্নান সৈয়দ-সহ কেউ কেউ ধারণা করেছেন হয় আত্মহত্যা স্পৃহা ছিল দুর্ঘটনার মূল কারণ। জীবনানন্দ গবেষক ডাঃ ভূমেন্দ্র গুহ মনে করেন জাগতিক নিঃসহায়তা কবিকে মানসিকভাবে কাবু করেছিল এবং তার জীবনস্পৃহা শূন্য করে দিয়েছিল। মৃত্যুচিন্তা কবির মাথায় দানা বেঁধেছিল। তিনি প্রায়ই ট্রাম দুর্ঘটনায় মৃত্যুর কথা ভাবতেন। গত এক শত বৎসরে ট্রাম দুর্ঘটনায় কোলকাতায় মৃত্যুর সংখ্যা মাত্র একটি। তিনি আর কেউ নন, কবি জীবনানন্দ দাশ। কিন্তু প্রত্যক্ষদর্শীর মতে এ সময় দুই হাতে দুই থোকা ডাব নিয়ে ট্রাম লাইন পার হচ্ছিলেন কবি। আত্মহননের সিদ্ধান্ত নিয়ে দুই হাতে দুই থোকা ডাব নিয়ে গৃহে ফেরার সড়কে ওঠার জন্য ট্রাম লাইন পাড়ি দেওয়া খুব গ্রহণযোগ্য যুক্তি নয়। 

সঠিক অনুচ্ছেদ শিরোনাম কোনটি?
titleA. সাহিত্যিক জীবন
titleB. কাব্যগ্রন্থ
titleC. কর্মজীবন
titleD. মৃত্যু
উত্তর: titleD
উত্তরাখণ্ড রাজ্যে ১৩টি জেলা রয়েছে। এগুলি কুমায়ুন ও গাড়োয়াল বিভাগের অধীনস্থ। ২০১১ সালের ১৫ অগস্ট তৎকালীন মুখ্যমন্ত্রী রমেশ পোখরিয়াল দিদিহাট, রানিখেত, কোটদ্বার ও যমুনোত্রী জেলা গঠনের কথা ঘোষণা করলেও এই জেলাগুলি এখনও গঠিত হয়নি।
দুটি বিভাগের অন্তর্গত জেলাগুলি হল:
প্রত্যেকটি জেলা একজন জেলা কমিশনার বা জেলাশাসক কর্তৃক শাসিত হয়। জেলাগুলি মহকুমায় বিভক্ত। মহকুমাগুলি শাসিত হয় মহকুমাশাসক কর্তৃক। মহকুমাগুলির গ্রামীণ এলাকা পঞ্চায়েতে ও শহরাঞ্চল পৌরসভায় বিভক্ত।

২০১১ সালের জনগণনা অনুসারে, হরিদ্বার, দেরাদুন ও উধম সিং নগর জেলার জনসংখ্যা সর্বাধিক। এই জেলাগুলিতে ১০ লক্ষেরও বেশি লোক বাস করে।

সঠিক অনুচ্ছেদ শিরোনাম কোনটি?
titleA. পরিবহণ ব্যবস্থা
titleB. জাতিগোষ্ঠী
titleC. জনপরিসংখ্যান
titleD. প্রশাসনিক বিভাগ
উত্তর: titleD
প্রাচীন জ্যোতির্বিজ্ঞান সীমায়িত ছিল খালি চোখে দৃশ্যমান মহাজাগতিক বস্তুগুলির পর্যবেক্ষণ ও সেগুলির গতিবিধি সংক্রান্ত ভবিষ্যদ্বাণীর মধ্যেই। অনুমিত হয়, একাধিক প্রাচীন সভ্যতার অধিবাসীবৃন্দ জ্যোতির্বিজ্ঞান সংক্রান্ত পর্যবেক্ষণের উদ্দেশ্যে প্রচুরি যন্ত্রপাতি জোগাড় করেছিল। প্রথাগত আকাশ পর্যবেক্ষণের কাজ ছাড়াও সেই যুগের মানমন্দিরগুলিতে ঋতুনির্ণয়ের মাধ্যমে শস্যরোপনের সময় নির্ধারণ ও বছরের দৈর্ঘ্য মাপার কাজও চলত। কৃষিকার্যের ক্ষেত্রে এই দু’টি কাজ সেকালে ছিল অত্যন্ত গুরুত্বপূর্ণ।
টেলিস্কোপ প্রভৃতি যন্ত্রপাতি আবিষ্কারের আগে পর্যন্ত নক্ষত্র পর্যবেক্ষণের কাজটি করা হত খালি চোখে। প্রাচীন মেসোপটেমিয়া, গ্রিস, পারস্য, ভারত, মিশর ও মধ্য আমেরিকায় জ্যোতির্বিজ্ঞান সংক্রান্ত গবেষণার জন্য একাধিক মানমন্দির গড়ে তোলা হয়েছিল এবং মহাবিশ্বের প্রকৃতি সম্পর্কে বিভিন্ন ধারণা নিয়ে পর্যালোচনার কাজ শুরু হয়েছিল। প্রাচীন জ্যোতির্বিজ্ঞান গবেষণার প্রধান উপজীব্য বিষয় ছিল গ্রহ ও নক্ষত্রগুলির অবস্থানগত মানচিত্র অঙ্কন। এই বিজ্ঞানটিই আধুনিক যুগে জ্যোতির্মিতি নামে পরিচিত। এই জাতীয় পর্যবেক্ষণের ফলেই গ্রহগুলির গতি সম্পর্কে মানুষের আদিম ধারণাগুলি গড়ে ওঠে এবং মহাবিশ্বে সূর্য, চাঁদ ও পৃথিবীর প্রকৃতি দার্শনিক দৃষ্টিকোণ থেকে ব্যাখ্যা করার চেষ্টা শুরু হয়। সেই যুগে মনে করা হত, পৃথিবী মহাবিশ্বের কেন্দ্রস্থলে অবস্থিত এবং সূর্য, চাঁদ ও তারাগুলি পৃথিবীর চারিদিকে ঘুরছে। এই তত্ত্বটি ভূকেন্দ্রিক মডেল বা গ্রিক দার্শনিক টলেমির নামানুসারে টলেমীয় বিশ্বতত্ত্ব নামে পরিচিত।

প্রাচীন কালে গাণিতিক ও বিজ্ঞানসম্মত জ্যোতির্বিজ্ঞান চর্চার সূচনা একটি বিশেষ গুরুত্বপূর্ণ অধ্যায়। ব্যাবিলনীয়রা এই ধরনের জ্যোতির্বিজ্ঞান চর্চার সূত্রপাত ঘটিয়েছিলেন। পরবর্তীকালে অন্যান্য সভ্যতাগুলিতে জ্যোতির্বিজ্ঞান চর্চার যে প্রথার সূত্রপাত ঘটে, তার ভিত্তিপ্রস্তর ব্যাবিলনীয়েরা স্থাপন করেছিলেন। তারাই প্রথম আবিষ্কার করেন যে, সারোস নামে একটি পুনরাবৃত্ত চক্রে চন্দ্রগ্রহণ ঘটে থাকে।
ব্যাবিলনীয়দের পথ অনুসরণ করে প্রাচীন গ্রিস ও হেলেনীয় বিশ্বেও জ্যোতির্বিজ্ঞান চর্চায় উল্লেখযোগ্য অগ্রগতি হয়েছিল। মহাজাগতিক ঘটনাবলির যুক্তিসংগত বাস্তব ব্যাখ্যার অনুসন্ধানের সূত্রপাত ছিল গ্রিক জ্যোতির্বিজ্ঞানের বৈশিষ্ট্য। খ্রিস্টপূর্ব ৩য় শতাব্দীতে অ্যারিস্টারকাস অফ সামোস চাঁদ ও সূর্যের আয়তন ও দূরত্ব হিসেব করেন এবং সৌরজগতের সূর্যকেন্দ্রিক রূপের ধারণাটি প্রস্তাব করেন। খ্রিস্টপূর্ব ২য় শতাব্দীতে হিপারকাস অয়নচলন আবিষ্কার করেন এবং চাঁদের আয়তন ও দূরত্ব গণনা করেন। প্রাচীনকালে জ্যোতির্বিজ্ঞান গবেষণা সংক্রান্ত যে সব যন্ত্রগুলি আবিষ্কৃত হয়েছিল বলে জানা যায়, তার মধ্যে অ্যাস্ট্রোল্যাবের মতো কয়েকটি যন্ত্র উদ্ভাবনও করেছিলেন হিপারকাস। হিপারকাস ১০২০টি তারার একটি পূর্ণাঙ্গ সুবিন্যস্ত তালিকা প্রস্তুত করেন এবং উত্তর গোলার্ধ থেকে দৃশ্যমান অধিকাংশ তারামণ্ডল গ্রিক জ্যোতির্বিজ্ঞান থেকেই উদ্ভূত। অ্যান্টিক্যাথেরা মেকানিজম (আনুমানিক খ্রিস্টপূর্ব ১৫০-৮০ অব্দ) ছিল একটি প্রাচীন অ্যানালগ কম্পিউটার, যা প্রস্তুত করা হয়েছিল নির্দিষ্ট তারিখে সূর্য, চাঁদ ও গ্রহগুলির অবস্থান গণনা করার জন্য। এই ধরনের জটিল প্রযুক্তিগত যন্ত্রপাতি খ্রিস্টীয় ১৪শ শতাব্দীতে ইউরোপে যান্ত্রিক জ্যোতির্বৈজ্ঞানিক ঘড়ি আবিষ্কারের আগে আসেনি।

সঠিক অনুচ্ছেদ শিরোনাম কোনটি?
titleA. প্রাচীন যুগ
titleB. "জ্যোতির্বিজ্ঞান" ও "জ্যোতিঃপদার্থবিজ্ঞান" শব্দ দু’টির ব্যবহার
titleC. নাম-ব্যুৎপত্তি
titleD. অপটিক্যাল জ্যোতির্বিদ্যা
উত্তর: titleA
বেশ কিছু রিপোর্ট নির্দেশ করে যে হাক্কানি বেশ অনেকবার মার্কিন ড্রোন হামলার লক্ষ্যবস্তু হয়েছিলেন। কিন্তু তিনি ভাগ্যক্রমে প্রতিবার বেঁচে গিয়েছিলেন।

২০১০ সালের মার্চ মাসে তিনি তালেবানের শুরা কমিটির নেতা হন।

২০১১ সালে সিআইএ তাকে হত্যার একটি সুযোগ পেয়েছিল।কিন্তু তার কাছাকাছি অনেক নারী ও শিশু ছিল বলে তারা আক্রমণ করেনি।

সঠিক অনুচ্ছেদ শিরোনাম কোনটি?
titleA. পুরস্কার
titleB. প্রাথমিক জীবন
titleC. প্রাথমিক স্কুল
titleD. ড্রোন
উত্তর: titleD
সংবিধান, যা ১৯৭৩ সালের এপ্রিল মাসে জাতীয় পরিষদ দ্বারা সর্বসম্মতিক্রমে পাস করা হয়েছিল, তাতে রাষ্ট্রীয় রাষ্ট্রীয় আনুষ্ঠানিক প্রধান এবং সরকার প্রধান হিসাবে নির্বাচিত প্রধানমন্ত্রী হিসাবে রাষ্ট্রপতির সাথে একটি ফেডারেল সংসদীয় সরকার ব্যবস্থা দেওয়া হয়। ধারা ৫০ এর অধীনে সংবিধান যুক্তরাষ্ট্রীয় আইনসভা হল দ্বিকক্ষবিশিষ্ট মজলিস-ই-শূরা (সংসদ), যা গঠিত প্রেসিডেন্ট ও দুটি বাড়ি, জাতীয় পরিষদ এবং সিনেট । সংবিধানের চতুর্থ তফসিল অনুসারে পাকিস্তানের সার্বভৌম আইনসভা সংস্থা ন্যাশনাল অ্যাসেম্বলি ফেডারেল আইনসভা তালিকায় বর্ণিত ক্ষমতার অধীনে ফেডারেশনের জন্য আইন এবং সমবর্তী তালিকার বিষয়গুলোর জন্য আইন তৈরি করে। বিতর্ক, স্থগিতের গতিবিধি, প্রশ্নোত্তর এবং স্থায়ী কমিটির মাধ্যমে জাতীয় পরিষদ সরকারকে তদারকি করে । এটি নিশ্চিত করে যে সংবিধানের নির্ধারিত প্যারামিটারের মধ্যে সরকার কাজ করবে এবং জনগণের মৌলিক অধিকার লঙ্ঘন করবে না। পরিষদ সরকারি স্থায়ী কমিটির কাজের মাধ্যমে জনসাধারণের ব্যয় ও ব্যয় নিয়ন্ত্রণের সরকার কর্তৃক তদন্ত করে। অডিটর জেনারেলের রিপোর্ট পর্যালোচনা করার জন্য পাবলিক অ্যাকাউন্টস কমিটির একটি বিশেষ ভূমিকা রয়েছে। জাতীয় পরিষদে প্রাদেশিক বৈষম্যের ভারসাম্য বজায় রাখার মতো ফেডারেশন ইউনিটসমূহের সমান প্রতিনিধিত্ব সিনেটের, সংসদ সদস্যদের সংখ্যা প্রদেশের জনসংখ্যার ভিত্তিতে। সেনেটের ভূমিকাটি জাতীয় সংহতি ও সম্প্রীতির প্রচার এবং ফেডারেশনের স্থিতিশীল উপাদান হিসাবে কাজ করবে। সিনেটে ১০৪ জন সদস্য রয়েছেন, যারা ছয় বছরের মেয়াদে পদে যুক্ত হন এবং অর্ধেক সিনেটররা প্রতি তিন বছর অন্তর নির্বাচনী কলেজের পুনর্নির্বাচনে অংশ নিতে পারেন। জাতীয় পরিষদ ৩৪২ সদস্য নিয়ে গঠিত। সংবিধান রাষ্ট্রপতিকে জাতীয় পরিষদ ভেঙে দেওয়ার ক্ষমতা দেয় না। সিনেট বিলুপ্তির বিষয় নয়। প্রতিটি পরিষদ পৃথকভাবে দুই-তৃতীয়াংশ সংখ্যাগরিষ্ঠ ভোটের মাধ্যমে সংবিধান সংশোধন করতে পারে।

সঠিক অনুচ্ছেদ শিরোনাম কোনটি?
titleA. জাতীয় পরিষদ সদস্য
titleB. হাউজ নেতা
titleC. স্পিকার এবং ডেপুটি স্পিকার
titleD. ক্ষমতা
উত্তর: titleD
মাওলানা আবদুল মান্নান ছিলেন একজন রাজনীতিবিদ। তিনি একজন সফল রাজনীতিবিদ হলেও তিনি প্রথম কর্মজীবন শুরু করেন শিক্ষকতা দিয়ে। তিনি তার গ্রামের ইসলামপুর আলিয়া মাদ্রাসার হাদিস বিষয়ের শিক্ষক ছিলেন। পরবর্তীতে তিনি ঐ মাদ্রাসার অধ্যক্ষ হিসেবে পদন্নোতি লাভ করেন। তিনি বাংলাদেশের কয়েকটি সুনাম ধন্য দৈনিক পত্রিকার মধ্যে দৈনিক ইনকিলাব পত্রিকাটি প্রতিষ্ঠা করেন এবং এর সম্পাদকের দায়িত্ব পালন করেন। তিনি ১৯৮৬ সাল থেকে ১৯৮৮ সাল পর্যন্ত বাংলাদেশ সরকারের ধর্ম মন্ত্রী এবং ১৯৮৭ থেকে ১৯৮৮ সাল পর্যন্ত বাংলাদেশ সরকারের ত্রাণ ও পুনর্বাসনমন্ত্রীর দায়িত্ব পালন করেন। এছাড়াও তিনি ছিলেন একজন দানবীর ও সমাজসেবক। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. রাজনৈতিক জীবন
titleC. জন্ম ও জীবন
titleD. শিক্ষাগত যোগ্যতা
উত্তর: titleA
আমীর খসরু মাহমুদ চৌধুরী শিক্ষাজীবন শেষ করে তার পিতার ব্যবসায় যুক্ত হন। তিনি চট্টগ্রাম স্টক এক্সচেঞ্জ প্রতিষ্ঠা করেন এবং চেয়ারম্যান হিসেবে দায়িত্ব পালন করেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রিজের সাবেক সভাপতি ও দক্ষিণ এশিয়া এক্সচেঞ্জ ফেডারেশনের প্রথম সভাপতি হিসেবে দায়িত্ব পালন করেন। এছাড়া খসরু চট্টগ্রামে দক্ষিণ কোরিয়ার অনারারি কনসাল, সোনালী ব্যাংকের ভারপ্রাপ্ত চেয়ারম্যান, জাতীয় রাজস্ব বোর্ড ও বাংলাদেশ শিল্প বিভাগের উপদেষ্টা কমিটির সদস্য হিসেবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. রাজনৈতিক জীবন
titleD. কর্মজীবন
উত্তর: titleD
বিভিন্ন ধরনের শুষ্ক শৌচাগার রয়েছে। উদাহরণ হিসেবে সরল থেকে জটিলের দিকে গেলে: একটি বালতি শৌচাগার(দেখতে মধুর বালতির মতো),ট্রী বোগ অথবা আর্বার্লু,পিট পায়খানা(মাটির ভেতর গভীর গর্তের মতো,ভউল্ট শৌচাগার(যা মলমূত্র মাটির নিচে রাখে তা বের না করা পর্যন্ত),কম্পোস্টিং শৌচাগার(মলের সাথে কার্বনজাতীয় যৌগ যোগ করে মল শোধন করে),মূত্রবিমুখী শৌচাগার(যা মল থেকে মূত্র কে পৃথক রাখে। এইসব শৌচাগার সাধারণত ফ্লাশের পানি ব্যবহার করে না। তাই এইসবের ক্ষেত্রে অঝতা পানি উৎপন্ন হয় না। তবে এইসব শৌচাগারের ক্ষেত্রে কিছু ব্যয়বহুল শৌচাগারও রয়েছে যা উড়োজাহাজে ব্যবহৃত হয়।

সঠিক অনুচ্ছেদ শিরোনাম কোনটি?
titleA. বহনযোগ্য শৌচাগারসমূহ
titleB. ফ্লাশ শৌচাগারসমূহ
titleC. নামকরণের ইতিহাস
titleD. শুষ্ক শৌচাগারসমূহ
উত্তর: titleD
শিবায়ন কাব্য মধ্যযুগীয় বাংলা আখ্যানকাব্যের একটি ধারা। শিব ও দুর্গার দরিদ্র সংসার জীবন কল্পনা করে মঙ্গলকাব্যের আদলে এই কাব্যধারার উদ্ভব। শিবায়ন কাব্যে দুটি অংশ দেখা যায় – পৌরাণিক ও লৌকিক। মঙ্গলকাব্যের আদলে রচিত হলেও শিবায়ন মঙ্গলকাব্য নয়, মঙ্গলকাব্যের সঙ্গে এক কিছু মৌলিক পার্থক্য রয়েছে। এই কাব্যের দুটি ধারা দেখা যায়। প্রথমটি মৃগলুব্ধ-মূলক উপাখ্যান ও দ্বিতীয়টি শিবপুরাণ-নির্ভর শিবায়ন কাব্য। শিবায়নের প্রধান কবিরা হলেন রতিদেব, রামরাজা, রামেশ্বর ভট্টাচার্য, রামচন্দ্র কবিচন্দ্র ও শঙ্কর কবিচন্দ্র।

সঠিক অনুচ্ছেদ শিরোনাম কোনটি?
titleA. বাংলা লোক সাহিত্য
titleB. মঙ্গলকাব্য
titleC. আধুনিক যুগের প্রথম ভাগের সাহিত্যিক (১৮০০ খ্রিস্টাব্দ হতে ১৯৪৭ খ্রিস্টাব্দ)
titleD. শিবায়ন কাব্য
উত্তর: titleD